cyanic-selkie/wikianc huggingface dataset:
Макар Краўцоў
Біяграфія
У пачатку 1919 годзе на Гарадзеншчыне — упаўнаважаны Міністэрства беларускіх спраў пры літоўскім урадзе, ствараў беларускія органы ўлады ў Сакольскім павеце. Пазней вяртаецца ў Менск, працуе пры Літаратурна-выдавецкім аддзеле Наркамасветы ЛітБел ССР. Са снежня 1919 года ўваходзіў у склад Беларускай вайсковай камісіі (БВК) пры польскай адміністрацыі, узначальвае культурна-асветны аддзел. Аўтар вядомага верша «Мы выйдзем шчыльнымі радамі», які стаў гімнам Беларускай Народнай Рэспублікі (апублікаваны 30 кастрычніка 1919 г. у газеце «Беларусь» пад назвай «Ваяцкі гімн»).
Творчасць
Аўтар літаратуразнаўчых артыкулаў пра творчасць Янкі Купалы, Якуба Коласа, Максіма Багдановіча, Уладзіміра Жылкі, Канстанцыі Буйло, Цёткі і іншых. Аўтар успамінаў пра сучаснікаў, дзеячаў нацыянальна-вызвольнага руху Івана Луцкевіча, Аляксандра Астрамовіча, Пётры Крачэўскага, Алеся Гаруна, а таксама пра Усебеларускі з’езд 1917 года. Пераклаў на беларускую мову творы Мікалая Гогаля, Максіма Горкага, Міхаіла Зошчанкі, Аляксандра Купрына, Міхаіла Лермантава, Адама Міцкевіча, Льва Талстога, Генрыка Сянкевіча, Тараса Шаўчэнкі і інш. Пераклаў з польскай мовы Версальскі трактат.
Вера Бартуль
Пачатак мадэльнай дзейнасці
у 1956 разам з мужам пераехала ў ЗША. Найбольшага поспеху як мадэль дасягнула, дэманструючы футровую вопратку. Пазней працавала менеджэркай у кампаніі мод. Яе працы дэманстраваліся ў найлепшых крамах Нью-Ёрку, Сан-Францыска, Лос-Анджэлесе, Чыкага.
ФК Ніва Доўбізна
Гісторыя
У сезоне 2022 «Ніва» перамагла спачатку ў брэсцкім дывізіёне Другой лігі, а потым па выніках плэй-оф стала чэмпіёнам Другой лігі, адолеўшы ў фінале мінскія «Крумкачы» з лікам 3:1. Такім чынам, клуб атрымаў права павысіцца ў Першую лігу. Падаўшы заяўку на ліцэнзаванне, 10 сакавіка 2023 года «Ніва» разам з іншымі клубамі атрымала ліцэнзію, такім чынам афіцыйна далучыўшыся да Першай лігі ў сезоне 2023.
У маі 2023 года каманда пачала праводзіць хатнія матчы на абноўленым стадыёне «Агра-Ніва» ў Доўбізне.
Кадафісты
Склад
Напярэдні грамадзянскай вайны УС Лівіі мелі больш за 2000 танкаў, 3600 бронемашын, больш за 3000 артылерыйскіх гармат і сістэм, уключаючы САУ і РСЗА, некалькі сотняў баявых самалётаў, больш за 100 верталётаў і іншае ўзбраенне. Агульная колькасць арміі складала 76 000 чалавек. Аднак з пачаткам канфлікту частка вайскоўцаў перайшла на бок паўстанцаў. Таксама ў рукі да мяцежнікаў трапіла нямала зброі і тэхнікі, якая раней належыла ўрадавай арміі.
Сфармаваны 26 снежня 2016 года. Лідарам арганізацыі стаў Саіф, малодшы сын Кадафі. У сакавіку 2018 года ён заявіў пра свой намер балатавацца на ўсеагульных выбарах 2018 года ў Лівіі ад Народнага фронту вызвалення, але выбары былі перанесены на 2019 год.
Уладзіслаў Уладзіміравіч Астравушка
Уладзіслаў Астравушка (нар. ) — украінскі гандбаліст. Левы паўсярэдні швейцарскага клуба «Кадэтэн».
Клубная кар'ера
Выступаў за «Авіятар» (Кіеў), «ЗТР» (Запарожжа), «Нява» (Санкт-Пецярбург), «Матор» (Запарожжа), «Дынама» (Мінск), «Чурга» (Венгрыя), «Бая Марэ» (Румынія), «Лехвія» (Катар).
Кадафісты
Рэпрэсіі
Пасля звяржэння рэжыму Кадафі яго прыхільнікі сутыкнуліся з пераследамі з боку былой апазіцыі.
На 2014 год, згодна з Amnesty International, каля 7000 былых байцоў арміі Кадафі, а таксама грамадзянскіх асоб, абвінавачаных у падтрымцы зрынутага дыктатара, утрымліваліся ў дзяржаўных турмах. Арганізацыя паведамляла, што ў дачыненні да ворагаў новага ўрад паўсюдна фіксаваліся катаванні і іншыя віды жорсткага абыходжання, уключаючы пакаранні смерцю.
Эдмантан
Насельніцтва — 752 тыс. чалавек (з прыгарадамі — 1034 тыс., 2007).
Вінцэнт Жолудзь
Біяграфія
Пасля забароны дзейнасці Таварыства Ісуса ў Расійскай імперыі (1820) з’ехаў у Аўстрыйскую дзяржаву, дзе да апошніх дзён жыцця апантана вёў місіянерскую дзейнасць на тэрыторыі Львоўскай архідыяцэзіі (1821—1834).
Рылавічы
Ры́лавічы (, Рыловичи) — вёска ў Іванаўскім раёне Брэсцкай вобласці. Уваходзіць у склад Бродніцкага сельсавета.
Іман Джамалі
Іман Джамалі (нар., , Іран) — іранскі і венгерскі гандбаліст. Левы паўсярэдні венгерскага клуба «Веспрэм».
Нахімаўскае (Холм-Жыркоўскі раён)
Гісторыя
Першыя згадкі адносяцца да 1624 года. Аднак, на гэтай тэрыторыі і раней знаходзілася старажытнае паселішча, якое называлася ў крыніцах Загроб’ем, або Загробскім станам. Яно існавала яшчэ да таго, як Смаленскія землі ўвайшлі ў склад ВКЛ, і па памеры супастаўна з горадам. На тэрыторыі паселішча знаходзіліся 5 цэркваў, мноства кузняў, мылаварная і палатняная фабрыкі.
Лувінатэ
Лувінатэ (Luvinate) — камуна ў Італіі, размяшчаецца ў рэгіёне Ламбардыя, падпарадкоўваецца адміністрацыйнаму цэнтру Варэзэ.
Насельніцтва складае 1386 чалавек (2008 г.), шчыльнасць насельніцтва складае 347 чал./км². Займае плошчу 4 км². Паштовы індэкс — 21020. Тэлефонны код — 0332.
Антэкліза
Мае круглаваты або выцягнуты контур, памеры ў папярочніку да некалькіх соцень кіламетраў. Фарміруецца на працягу некалькіх геатэктанічных этапаў як зона павольнага падняцця зямной кары на фоне апускання сумежных структур. Таму на антэклізе магутнасць платформавага чахла памяншаецца ад перыферыі да цэнтра, месцамі на зямную паверхню выходзяць пароды. На Рускай пліце Усходне-Еўрапейскай платформы вядомы Беларуская антэкліза (у цэнтральнай і паўднёва-заходняй частках Беларусі) і Варонежская антэкліза (заходняе крыло — на ўсходзе Беларусі).
Зуша
Зуша (Зуша) — рака ў Тульскай і Арлоўскай абласцях Расіі, правы прыток ракі Ака.
Юрый Яфімавіч Мамлін
Творчасць
У ТАА «Аб’яднаныя творчыя майстэрні МААМ» пры яго актыўным аўтарскім удзеле распрацавана канцэпцыя рэканструкцыі цэнтра г. Капыля і маштабны праект Мінскага праспекта ў Індустрыяльным парку «Вялікі Камень» з плошчай «Дружба», а таксама шматфункцыянальны цэнтр «IMAX» на вуліцы Прытыцкага ў г. Мінску.
Сафія Валянцінаўна Манкевіч
Сафія Валянцінаўна Манкевіч (, Мінск) — беларускі архітэктар.
Творчасць
Асноўныя працы: адміністрацыйна-бытавыя карпусы Слуцкага і Лагойскага (1978), Івянецкага (1981) ПМО, цэх пашыву адзення ў г.п. Узда (1981).
Флоранс Дэвуар
Біяграфія
З 2002 года ўдзельнічае ва франка- і англамоўных Вікіпедыях пад нікам Anthere, у 2004 годзе абрана ў савет павераных фонду Вікімедыя.
Першы ліст да Карынфян Святога Апостала Паўла
Адрасат
Ліст накіраваны да хрысціян горада Карынфу. Павел наведаў Карынф падчас сваёй другой місіянерскай вандроўкі, пасля чаго заснаваў там царкву. Апостал даволі працяглы час заставаўся ў Карынфе. Больш за паўтары гады ён прапаведваў і вучыў у гэтым грэчаскім горадзе. Так атрымалася невыпадкова — у сярэдзіне першага стагоддзя Карынф быў вялізным гандлёвым горадам з двумя партамі, населены рознымі народамі, як грэкамі, так і рымлянамі. Дакладна вядомы час, калі Павел прыйшоў у Карынф. Згодна кнігі Дзеянняў апосталаў, гэта здарылася падчас пачатку кіравання праконсула Галіёна (51 г. н.э.), да якога Паўла прывялі раз'юшаныя яўрэі.
Мэты напісання ліста
Павел даведаўся ад рабоў багатай жыхаркі Карынфа Хлоі, якіх даслалі ў Эфес па гаспадарчых справах, што ў Карынфскай суполкі з'явіліся сур'ёзныя праблемы. Так, у царкве ўтварыліся розныя групоўкі, паміж якімі перыядычна ўзнікалі спрэчкі і сваркі. Таксама Павел даведаўся пра абуральныя амаральныя паводзіны некаторых членаў суполкі, гэтак жа як і пра судовыя цяжбы сярод хрысціян. Праз непрацяглы час да Паўла прыбылі прадстаўнікі царквы Стэфанас, Фартунат і Ахаік, якія прынеслі ахвяраванні для Іерусалімскай царквы. Акрамя грошай яны прынеслі шэраг пытанняў, на якія карынфская суполка жадала атрымаць адказ. Таму Павел накіраваў у Карынф свайга блізкага сябра і супрацоўніка Цімафея з лістом-адказам, у якім растлумачвалася пазіцыя апостала па вострых пытаннях у жыцці хрысціян.
Свапа
Агульная працягласць Свапы складае 197 км, з іх на ўчастку Міхайлаўка — Дзмітрыеў-Льгоўскі — 35 км, Дзмітрыеў-Льгоўскі — вусце Свапы — 65 км. Рака пачынаецца на паўднёва-заходнім схіле Сярэднярускага ўзвышша.
Першы ліст да Карынфян Святога Апостала Паўла
Месца і час напісання ліста
Ліст напісаны з Эфеса, час напісання — 55 год, у той час апостал меў намер пакінуць правінцыю Азію і накіравацца ў Македонію і Ахею, а адтуль у Іерусалім.
Банджарская мова
Фаналагічныя звесткі
Вакалізм прадстаўлены пяццю галоснымі /a, i, u, e, o/ (у некаторых дыялектах — толькі трыма).
Адміністрацыйны падзел Канады
Канадскія тэрыторыі — гэта адміністрацыйныя адзінкі, якія знаходзяцца ў падпарадкаванні канадскага федэральнага Парламента, звычайным законам прадастаўляе некаторыя паўнамоцтвы іх мясцовым адміністрацыям.
Лыманка
Лыманка (Лиманка) — вёска ў Авідзіяпольскім раёне Адэскай вобласці Украіны.
Дон-плаза
Гісторыя
У 1974 годзе аўтар праекта Л. П. Пушкова, галоўны архітэктар В. І. Сімановіч і начальнік УНР-112 Ю. Ю. Кастэнкам былі ўзнагароджаны Дзяржаўнымі прэміямі РСФСР. За першы год працы растоўскага «Інтурыста» былі прыняты 37 тысяч замежнікаў з 60 краін свету. Асноўныя патокі турыстаў прыбывалі з Чэхаславакіі, ГДР, Францыі, Балгарыі і Фінляндыі. З іх 11 тысяч прыбылі на сваіх аўтамабілях, 8 тысяч — на круізных суднах, 4 тысячы — самалётамі, 2 тысячы — цягнікамі «Дружба». Да 1990-х гадоў дзякуючы «Інтурысту» з Растовым-на-Дону пазнаёміліся каля паўмільёна замежнікаў.
Апісанне
У афармленні інтэр'ераў гасцініцы прасочваецца данская тэматыка. Аздабленне нумароў і залаў выканана з выкарыстаннем дарагіх матэрыялаў і вырабаў, такіх як дрэва, мармур, алюміній, габелены, дэкаратыўныя рашоткі, каўралінавыя падлогі, кесанірованыя столі. Памяшканні былі абстаўлены фінскай мэбляй і ўпрыгожаны арыгінальнымі свяцільнямі. У афармленні інтэр'ера бралі ўдзел скульптары Ю. Аляксандраў, І. Казанскі і мастакі Андронаў і Ягоршын. З-за высокага ўзроўня грунтовых вод, што з'яўляюцца вынікам збегаў з каналізацыйнай сеткі і Растоўскага вадасховішча, падмурак будынка перыядычна падтапляецца.
Юрый Анатольевіч Грамакоўскі
Юрый Анатольевіч Грамакоўскі (нар. 6 мая 1969, Баранавічы) — беларускі дзяржаўны дзеяч. «Чалавек года Брэсцкай вобласці» (2012).
Зэльва
Назва
У Літве аналагі — гідронімы Želva, Želvis, Zelva, Zelvė. Дзве апошнія назвы — возера і рака каля Еўя, узніклі пад уплывам яцвягаў, бо ў яцвяжскай мове, як і ў іншай заходнябалцкай мове — прускай, быў пераход ž > z. Яцвяжскае гучанне назвы аднаўляецца як *Zelvō (Зелво).
Назву Зэльвы ставяць у адзін шэраг з такімі гідронімамі на левабярэжжы Нёмана, як *Zeita (назва возера, што дала назву ракі Zietela, ад якой праз некалькі этапаў трансфармацыі ўзнікла назва мястэчка Дзятлава) і Свіцязь (мясцовыя літоўскамоўныя аўтахтоны ўжывалі назву Svitožis). Па-літоўску (па-ўсходнябалцку) гэтыя тры назвы мелі б карані Želv-, Žiet-, Švit- (заходнябалцкім мовам таксама быў уласцівы пераход š > s).
Гісторыя
З XVI стагоддзя Вялікая і Малая Зэльва знаходзіліся ва ўласнасці Вішнеўскіх, Ільінічаў, Забярэзінскіх, Зяновічаў, Камароўскіх і інш. З першай паловы XVII стагоддзя — уладанне Сапегаў.
У 1739 годзе ў мястэчку заснаваная рэзідэнцыя ордэна піяраў.
З 1921 года ў складзе Польшчы, цэнтр гміны ў Ваўкавыскім павеце Беластоцкага ваяводства.
Эканоміка
Прадпрыемствы харчовай, лёгкай і будаўнічых матэрыялаў прамысловасці. Гасцініца. На беразе Зэльвенскага вадасховішча турыстычная сядзіба «Лаўрыновічы» (за 5 км ад Зэльвы). Зэльвенская ГЭС.
NGC 5603
NGC 5603 (іншыя абазначэнні — NGC 5603A, 1ZW 86, UGC 9217, IRAS14210+4036, MCG 7-30-8, ZWG 220.11, PGC 51382) — лінзападобная галактыка (S0) ў сузор’і Валапас.
Астрошыцы
Гісторыя
Упершыню ўпамінаецца ў 1449 годзе як маёнтак пад назвай Астрожчычы. Належаў Судзімонтавічам, Кежгайлам, Шамётам, з 1590 года Крыштофу Радзівілу, потым Тышкевічам (да пачатку XX стагоддзя). У 1747 годзе тут пабудавана уніяцкая царква. У 1870 годзе вёска Астрашыцка-Гарадоцкай воласці. На пачатку XX стагоддзя паселішча Астрошыцы складалася з панскага двара (55 жыхароў) і вёскі (150 жыхароў, 21 двор). З 1924 года цэнтр сельсавета Астрашыцка-Гарадоцкага, з 1931 года Лагойскага раёнаў. У 1994 годзе — 689 жыхароў, 218 двароў.
Хімічная раўнавага
Умова раўнавагі любой хімічнай рэакцыі паказваецца суадносінамі (дзе
Сяргей Вітальевіч Вазняк
Біяграфія
У 1980-1991 гг. служыў ва Узброеных Сілах СССР (Уральская вайсковая акруга, Група савецкіх войск у Германіі, Беларуская вайсковая акруга) на пасадах: намеснік камандзіра аўтамабільнай роты па палітычнай частцы, сакратар камітэта камсамола асобнага ракетнага дывізіёна, памочнік начальніка палітаддзела асобнага танкавага палка па камсамольскай рабоце, старшы інструктар аддзялення камсамольскай работы палітаддзела танкавай арміі, старшы інструктар аддзела камсамольскай работы палітупраўлення вайсковай акругі. Службу скончыў у званні маёра.
Марцыа
Насельніцтва складае 287 чалавек (2008 г.), шчыльнасць насельніцтва складае 287 чал./км². Займае плошчу 1 км². Паштовы індэкс — 21030. Тэлефонны код — 0332.
Анатоль Рыгоравіч Марэніч
Анатоль Рыгоравіч Марэніч (, Харкаў — 2013) — беларускі архітэктар.
Сцэна сакалінага палявання (грабніца Небамуна)
Тэхніка і іканаграфія
Паляванне ў зарасніках папірусу — гэта вядомы з часоў Старажытнага царства матыў, і інтэрпрэтацыі разыходзяцца ў пытанні, наколькі літаральна або сімвалічна трэба яго ўспрымаць. Паляванне на птушак уяўляла сродак забеспячэння харчаваннем і было забавай верхніх слаёў грамадства, аднак, яно, верагодна, мела і важны сімвалічны сэнс.
Астэрманская цукровая мануфактура
Астэ́рманская цукро́вая мануфакту́ра — колішняя мануфактура, якая дзейнічала на тэрыторыі Беларусі ў 1855—1861 гадах у фальварку Астэрманск Рагачоўскага павета. Мела цёрачную машыну, 6 гідраўлічных прэсаў, 2 стужачныя прэсы для адціскання соку, 7 катлоў. Працавалі 172 рабочыя. Прадукцыю збывалі ў Маскву.
Плошча Цвярской заставы
Плошча Цвярской заставы — плошча на мяжы Цэнтральнай і Паўночнай адміністрацыйных акруг Масквы. Падзяляе 1-ю Цвярскую-Ямскую вуліцу і Ленінградскі праспект. На плошчы знаходзяцца Беларускі вакзал, станцыі мятро «Беларуская» Кальцавой лініі і «Беларуская» Замаскварэцкай лініі, Цвярскі пуцяпровад.
Край (арганізацыя)
Гісторыя
Арганізацыя была заснаваная 20 кастрычніка 1998 года маладымі беларускімі патрыётамі, якія расчараваліся ў існуючых палітычных партыях і арганізацыях, якія, на іх думку, «здавалі адну пазіцыю за другой у барацьбе за незалежнасць Беларусі». Расчараваліся і ў правых арганізацыях, якія таксама бяздзейнічалі. Таму яны стварылі «Край».
Варта адзначыць, што ад самага пачатку кіраўніцтва арганізацыі зрабіла стаўку на канспірацыю. Усе сябры «Краю» мелі мянушкі. Называць свае імёны, месца працы ці жыхарства было строга забаронена. Была выбудаваная жорсткая вертыкальная структура, у якой шэраговы актывіст ведаў толькі свайго звеньявога камандзіра. Пасля ад’езду ў эміграцыю Жарнасека і выбараў прэзідэнта ў 2001 годзе частка кіраўнікоў арганізацыі сышла ў глыбокае падполле, некаторыя эмігравалі (В. Кабанчук). Гэта было выкліканае здрадай беларускае дэмакратычнае апазіцыі, якую тады падтрымалі «краёўцы». Справа ў тым, што сябры СПА «Край» ўзялі актыўны ўдзел у прэзідэнцкай кампаніі 2001 года. Менавіта іх намаганнямі быў узяты штурмам Палац культуры прафсаюзаў на Кастрычніцкай плошчы 9 верасня 2001 года, дзе быў размешчаны штаб дэмакратычнага руху. Аднак кандыдат ад аб’яднаных апазіцыйных сілаў Ганчарык і яго каманда не адважыліся тады аспрэчваць вынікі выбараў, абмежаваўшыся вусным пратэстам і назаўжды адбіўшы ў актывістаў «Краю» жаданне звязвацца з палітыкай і беларускай палітычнай апазіцыяй. Гэты момант прадстаўнікі арганізацыі апісалі ў кнізе «Нацыянальнае пакліканне», якую апублікавалі неўзабаве.
Герб Івянца
Герб Івянца́ — афіцыйны геральдычны сімвал Івянца, пасёлка ў Валожынскім раёне Мінскай вобласці. Герб зарэгістраваны ў Гербавым матрыкуле Рэспублікі Беларусь 14 кастрычніка 1998 года пад № 66.
Астроўна (Бешанковіцкі раён)
Гісторыя
У 1622 А. Д. Сапега заснаваў у Астроўна кляштар дамініканцаў. Па яго смерці частка мястэчка адыйшла да дачкі Ганны і яе мужа Станіслава Нарушэвіча; удзел Фёдара ў 1650 падзялілі сыны яго сясцёр — Валовічы, Трызны і Камароўскія.
Першая Цвярская-Ямская вуліца
Гісторыя
На скрыжаванні Першай Цвярской-Ямской вуліцы з сучаснай вуліцай Юліуса Фучыка знаходзілася пабудаваная выдатным архітэктарам Ф. А. Шэхтэлем у 1890—1902 гадах Мікольская капліца ў памяць пра дзень шлюбу імператара Мікалая II і імператрыцы Аляксандры Фёдараўны ў імя Мікалая Цудатворца пры храме Васіля Кесарыйскага (не захавалася).
Ігар Яўгенавіч Войніч
Біяграфія і творчасць
Ігар Войніч працяглы час выкладаў музыку і інфарматыку ў Беларускім гуманітарным ліцэі імя Якуба Коласа.
Марыя Аўксенцьеўна Прымачэнка
Біяграфія
Ёсць звесткі і пра тое, што Марыя Прымачэнка праявіла свой талент у галіне керамічнай скульптуры. Захаваўся толькі адзін твор у гэтым жанры — «Кракадзіл». За ўдзел у выставе народнага мастацтва 1936 года Прымачэнку ўзнагародзілі дыпломам першай ступені. У далейшым яе творы з нязменным поспехам экспанаваліся на выставах у Парыжы, Варшаве, Сафіі, Манрэалі, Празе. У 1986 годзе яна стварыла сваю Чарнобыльскую серыю карцін.
Stranded Deep
Гульня
Гульня не ўтрымлівае пастаянна прысутных на экране элементаў візуальнага інтэрфейсу — інфармацыя пра стан здароўя, паказчыкаў голаду і смагі прысутнічае на наручным гадзінніку персанажа, на які можна зірнуць у любы момант. Калі ў персанажа атрымаецца пражыць дастаткова доўга, ён можа пабудаваць не толькі трапічную вілу, але нават верталёт для перамяшчэння паміж востравамі. У ранніх версіях гульні стварэнне рэчаў і збудаванняў адбывалася не ў спецыяльным акне інтэрфейсу, а ў свеце гульні — дастаткова было размясціць рэсурсы на зямлі, і спецыяльны абразок паказваў, што з іх можна стварыць. Гэтая набліжаная да рэальнасці, але нязручная сістэма пазней была заменена на больш зручнае меню са спісамі рэсурсаў. У пазнейшых версіях гульні таксама з'явіліся навучанне і падказкі для гульца.
Паўднёвыя Вапняковыя Альпы
Паўднё́выя Вапняко́выя А́льпы — сістэма горных масіваў, частка Альпаў на паўночным усходзе Італіі, на паўднёвай мяжы Аўстрыі і паўночна-заходняй мяжы Славеніі.
Нава Далына
Нава Далына (Нова́ Доли́на) — вёска ў Авідзіяпольскім раёне Адэскай вобласці Украіны.
Парламенцкія выбары на Фарэрскіх астравах (1928)
Выбары ў Лёгтынг Фарэрскіх астравоў — выбары ў прадстаўнічы орган Фарэрскіх астравоў, якія прайшлі 23 студзеня 1928 года.
Чарлз Джэймс Фолджэр
Біяграфія
У 1868 годзе быў у ліку дэлегатаў Нацыянальнага з’езду рэспубліканцаў у Чыкага. У 1870 годзе Фолджэр атрымлівае пасаду суддзі ў Апеляцыйным судзе Нью-Ёрка. 14 лістапада 1881 года прэзідэнт Чэстэр Артур прызначыў Чарлза Фолджэра пераемнікам Уільяма Уіндама на пасадзе міністра фінансаў. Пры ім прафіцыт бюджэту ЗША стаў самым высокім за ўсю гісторыю краіны, нягледзячы на ​​зніжэнне падаткаў на бізнес.
Аперацыя «Ы» і іншыя прыгоды Шурыка
Напарнік
Стары хуліган і п’яніца Федзя атрымлівае пятнаццаць сутак адміністрацыйнага арышту за бойку ў аўтобусе. Федзю адпраўляюць працаваць на будаўніцтва жылога дома. На той жа будоўлі падзарабляе студэнт Шурык — галоўны пацярпелы ў тым жа здарэнні. Прараб, які не ведае пра гэта, прызначае Федзю да яго напарнікам. Федзя пачынае помсціць Шурыку за сваю знявагу, але кволы студэнт дае яму нечакана цвёрды і рашучы адпор. Пачынаецца бойка з выкарыстаннем усяго, што трапляе пад руку, ад дошкі да бульдозера.
Велізарый
Біяграфія
Вызначыўся падчас вайны з Персіяй (527—532), у 25 гадоў заняў высокую ваенную пасаду магістра. У 529 атрымаў пасаду стратылата Усходу. У 530 разбіў персідскае войска пры Дары, але пацярпеў паразу пры Калініке. У 532 задушыў паўстанне «Ніка» у Канстанцінопалі. У 533 прызначаны галоўнакамандуючым у вайне з вандаламі ў Паўночнай Афрыцы, і да 534 разграміў дзяржаву вандалаў. У 535 адваяваў для Візантыі Сіцылію, затым авалодаў Неапалем і Рымам (536). Па багацці Велізарый мог раўнацца з імператарскім дваром. Падчас вайны з готамі рымляне казалі, што Велізарый уласнай моцай можа перамагчы Тэадорыха: толькі на прыбыткі ад сваіх маёнткаў Велізарый выстаўляў да 7 тыс. вершнікаў дружыны. У 562 Велізарый быў несправядліва абвінавачаны ў змове супраць імператара і падвергнуўся няміласці. Асноўным прынцыпам тактыкі Велізарыя было «...пазбегнуць рукапашнага бою і ўзяць праціўніка зморам» з дапамогай манеўравання, галоўным чын конніцай. Конныя лучнікі складалі аснову яго дружыны. Падрабязныя звесткі пра Велізарыя змяшчаюць працы прыдворнага гісторыка Пракопія Кесарыйскага, які быў яго дарадцам і ўдзельнічаў у яго паходах. Мазаічны малюнак Велізарыя, які стаіць побач з Юстыніянам, захаваўся да нашых дзён у храме св. Віталіса ў Равене (Італія).
Пенніца альховая
Апісанне
Дробныя раўнакрылыя насякомыя, даўжыня 8-10 мм. Сустракаюцца на лугавых травах, на ўзлесках, у садах і парках. Верх у валасінках. Шчыток плоскі. Знешні край стылуса ўвагнуты. Надкрылы шаравата-бурыя, звонку з касой светлай плямай перад сярэдзінай і з такой жа перад вяршыняй. Лічынкі жывуць на раслінах у камячках утваранай імі пены, у якіх і ліняюць у імага.
Карма (Кармянскі раён)
Назва
Назва Карма пайшла ад назвы ракі Кармянкі (адпачатны варыянт — Карма), на якой паселішча стаіць. Гэтая рачная назва балцкага паходжання.
Anacamptis
Anacamptis — род шматгадовых травяністых раслін, уключаны ў трыбу сямейства.
Глінна (Іванаўскі раён)
Глі́нна (, Глинна) — вёска ў Іванаўскім раёне Брэсцкай вобласці. Уваходзіць у склад Гарбахскага сельсавета.
У 1940—1982 гадах цэнтр Глінненскага сельсавета. Да 17 лютага 1986 года вёска ўваходзіла ў склад Залядынскага сельсавета.
Раксаланы (вёска)
Раксаланы (Роксола́ни) — вёска ў Авідзіяпольскім раёне Адэскай вобласці Украіны.
Манькіўскі раён
Населеныя пункты
На тэрыторыі раёна размешчаны 2 пасёлкі гарадскога тыпу, 3 пасёлкі і 26 сёлаў.
Пётр (апостал)
Біяграфія
Пазней на месцы мяркуемага размяшчэня дома Пятра была пабудавана Францысканская царква. У Евангеллі ад Лукі апавядаецца, Сымон Пётр валодаў лодкай, якую Ісус выкарыстоўвае, каб прапаведаваць народу на беразе Генісарэцкага возера (Лк. 5: 3). Пасля Ісус уражвае Сымона і яго супрацоўнікаў Якава і Яна (Андрэй не згадваецца), кажучы ім, каб закінулі свае сеткі, пасля чаго яны ловяць велізарную колькасць рыбы. Адразу пасля гэтага, яны ідуць за ім (Лк. 5: 4-11). У Евангеллі ад Яна даецца спіс «першых вучняў» (Ян 1:35-42), там зазначаецца, што два вучня Яна Хрысціцеля (Андрэй і неназваны вучань) чулі, як Ян Хрысціцель аб’явіў Ісуса як «Божым Ягняці», а затым пайшлі за Ісусам. Андрэй пайшоў да свайго брата Сымона і сказаў: «Мы знайшлі Месію», а затым прывёў Сымона да Ісуса. Ісус назваў Сымона каменем (па-грэчаску Петра), на якім будзе ўзведзена хрысціянская царква. У трох з чатырох Евангелляў; ад Матфея, Марка і Яна, — распавядаецца гісторыя пра Ісуса, Які ішоў па вадзе. Матфей дадае, што Пётр пайшоў па вадзе, але хутка пачаў тануць, калі яго вера завагалася (Матф. 14:28-31).
Спавяданне Пятра
У дыялогу паміж Ісусам і Яго вучнямі (Матф. 16: 13-19) Ісус пытаецца: «За каго людзі ўважаюць Мяне, Сына Чалавечага?» Вучні даюць розныя адказы. Калі ён пытаецца, «А вы за каго ўважаеце Мяне?» Сымон Пётр адказвае: «Ты Хрыстос, Сын Бога жывога». Затым Ісус заяўляе:
''Дабрашчасны ты, Сымон, сын Ёнаў, бо не плоць і кроў адкрылі табе гэта, а Айцец Мой, Які ёсць у нябёсах; і Я кажу табе: ты Пётр, і на камені гэтым Я збудую Царкву Маю, і брамы пякельныя не адолеюць яе. І дам табе ключы Царства Нябеснага: і што звяжаш на зямлі, тое будзе звязана ў нябёсах; і што развяжаш на зямлі, тое будзе развязана ў нябёсах.''
Швяды (Вілейскі раён)
Швяды́ (, Шведы) — вёска ў Вілейскім раёне Мінскай вобласці. Уваходзіць у склад Асіпавіцкага сельсавета.
Trentepohlia aurea
Trentepohlia aurea — від ніткаватых наземных зялёных водарасцяў, распаўсюджаны па ўсім свеце. Ён расце на скалах, старых сценах, а таксама на ствалах і галінах такіх дрэў, як, і. Аранжавая афарбоўка ўзнікае з-за караціноідных пігментаў у клетках водарасцящ. Імаверна, гэта самы распаўсюджаны роду ў Брытаніі і Ірландыі.
Орына
Орына (Orino) — камуна ў Італіі, размяшчаецца ў рэгіёне Ламбардыя, падпарадкоўваецца адміністрацыйнаму цэнтру Варэзэ.
Аэрапоніка
Аэрапоніка (ад  «паветра» і  «праца») — метад вырошчвання раслін без глебы ў вільготным паветры.
Тэхналогія
Раствор падаецца ў пэўныя прамежкі часу, неабходныя для змочвання каранёў. Большы прамежак яны застаюцца ў паветры і могуць болей эфектыўна спажываць кісларод, неабходны для функцыянавання расліны. Актыўны газаабмен спрыяе развіццю каранёў, вегетатыўнай масы і паскарае наступ генератыўнай фазы, таму ўраджай атрымоўваецца хутчэй. Культурныя расліны не пакутваюць з-за канкурэнцыі з пустазеллем, у замкнёным асяроддзі зніжаецца магчымасць уздзеяння патагенаў. Кантэйнеры або трубы з раслінамі размяшчаюць шмат'ярусна, што садзейнічае эканоміі плошчы. Акрамя атрымання ўраджаю, аэрапоніка актыўна выкарыстоўваецца для вегетатыўнага размнажэння каштоўных сартоў і гібрыдаў.
Урад Эстоніі ў эміграцыі
Пасляваенная дзейнасць
9 студзеня 1945 г. памёр ад хваробы Ю. Улуатс. Яго пераемнікам на пасадзе стаў Аўгуст Рэй, які займаў пасаду міністра замежных спраў у праіснаваўшым 2 дні ўрадзе О. Ційфа. Але афіцыйна, А. Рэй абвясціў урад на выгнанні толькі 12 студзеня 1953 г. у Осла (Нарвегія).
Хогвартс
Хогвартс, верагодна, з'яўляецца адзінай школай магіі ў Вялікабрытаніі. Навучанне доўжыцца 7 гадоў. У канцы кожнага года здаюцца экзамены, але асабліва важныя для будучыні вучняў экзамены ў канцы 5-га і 7-га года. Колькасць вучняў Хогвартса дакладна невядомая, але хутчэй за ўсё, туды прымаюцца абсалютна ўсе дзеці-чараўнікі з Вялікабрытаніі.
Месцазнаходжанне школы і агульныя звесткі
У рамане згадваюцца аналагічныя школы ў іншых краінах — Шармбатон у Францыі і Дурмстранг, месцазнаходжанне якога не называецца. У чацвёртай кнізе Герміёна расказвае сябрам, што школа Дурмстранг, верагодна, знаходзіцца дзесьці на поўначы, таму што ў спіс неабходных рэчаў для студэнтаў уваходзіць футравае адзенне. Акрамя таго, згадваецца Інстытут Салемскіх Ведзьмаў. З тэксту незразумела, ці з'яўляецца гэты інстытут школай магіі, але Роўлінг пацвердзіла, што гэта сапраўды так. У чацвёртай кнізе згадваецца таксама школа магіі ў Бразіліі.
Паводле Джаан Роўлінг, школа вядзьмарства Хогвартс — «бяспечнае месца для ЛГБТ». Сярод вучняў Хогвартса шмат лесбіянак, геяў, бісексуалаў і трансгендараў, а таксама створаны вучнёўскі ЛГБТ-клуб.
Размеркаванне па факультэтах
Але Альбус Дамблдар гаворыць Гары Потэру пра тое, што рашэнне Капялюша залежыць не ад прыроджаных якасцей вучня, а толькі ад яго жадання.
Рашэнне Капялюша прымаецца ўсімі з павагай, абскарджанню не падлягае і выконваецца няўхільна. Не вядома ніводнага выпадку наступнага пераходу вучняў з аднаго факультэта на іншы, незадаволенасці вучня сваім размеркаваннем ці прыкладаў навучання аднаго чалавека на некалькіх факультэтах.
Балы
Таксама балы налічаюцца за высокія вынікі ў штогадовым турніры па квідычы паміж чатырма факультэтамі.
Пій XI
Пій XI (Ambrogio Damiano Achille Ratti), Папа Рымскі (6.2.1922 — 10.2.1939).
Аўстрыйскі дапаможны корпус
Ваенныя дзеянні
Корпус Шварцэнберга па першапачатковай задумцы Напалеона прызначаўся для абароны Варшаўскага герцагства. Аднак неўзабаве пасля пачатку баявых дзеянняў у Беларусі аўстрыйцы былі накіраваны на дапамогу саксонскаму 7-му корпусу Рэнье супраць 3-й рэзервовай арміі генерал ад кавалерыі Аляксандра Тармасава. Увосень 1812, пасля падыходу Дунайскай арміі адмірала Чычагава сілы Шварцэнберга і Рэнье адышлі на тэрыторыю Вялікага герцагства Варшаўскага. 30 студзеня 1813 года князь Шварцэнберг бяз бою здаў Варшаву і сышоў у Галіцыю, а Рэнье — да Каліша. Страты аўстрыйскага дапаможнага корпуса ў расійскай кампаніі склалі каля 7000 чалавек.
Таварыства беларускай школы
Дзейнасць
Пасля разгрому БСРГ таварыства ператварылася ў «другую лінію акопаў», у яго складзе апынулася шмат былых членаў Грамады. Легальны характар ТБШ шырока выкарыстоўвала КПЗБ. Таварыства выкрывала антыбеларускую сутнасць школьнага заканадаўства Польшчы, арганізавала масавую кампанію падачы заяў аб адкрыцці беларускіх школ. У 1924-25 было пададзена каля 16 тыс. заяў (на 412 школ), да 1928 — больш за 30 тыс. (на 1229 школ). Санацыйны рэжым зрабіў некаторыя ўступкі: у 1927/28 навучальным годзе было адкрыта 78 беларускіх і польска-беларускіх школ, дадзена права выпускнікам Віленскай беларускай гімназіі здаваць экзамены на атэстат сталасці, наладжаны метадычныя канферэнцыі і інш. Для правядзення асветнай работы сярод насельніцтва ТБШ стварала гурткі самаадукацыі, бібліятэкі, хаты-чытальні, клубы, народныя дамы, арганізоўвала драматычныя і харавыя калектывы, наладжвала іх выступленні. Галоўная ўправа арганізавала ў Вільні пры Беларускім народным тэатры падрыхтоўку інструктараў па мастацкай самадзейнасці. Драматычныя гурткі і секцыі ставілі творы беларускіх, украінскіх, польскіх драматургаў, у т.л. «Паўлінку» Я. Купалы, «Антось Лата» Я. Коласа, «Модны шляхцюк» К. Каганца, «Збянтэжаны Саўка» Л. Родзевіча, «Суд» У. Галубка, «У зімовы вечар» Э. Ажэшкі і інш. У рэпертуары хароў пераважалі беларускія народныя песні.
У Рэспубліцы Беларусь
22 сакавіка 1996 года было створана Рэспубліканскае грамадскае аб’яднанне «Таварыства беларускай школы», якое зарэгістравана Міністэрствам юстыцыі Рэспублікі Беларусь. Арганізацыя аб’ядноўвае грамадзян з мэтай садзейнічання фарміраванню нацыянальнай адукацыйнай сістэмы ўсіх узроўняў (ад дашкольных да вышэйшых навучальных і выхаваўчых устаноў), захаванню і развіццю беларускай культуры, традыцый і духоўнасці. Прэзідэнты ТБШ — Генадзь Пятроўскі (былы першы намеснік міністра адукацыі), з 1999 г. (старшыня з 2003 г.) — Алесь Лозка (дырэктар Беларускага навукова-метадычнага цэнтра гульні і цацкі Міністэрства адукацыі, затым дацэнт БДПУ).
Бурачок
Батанічнае апісанне
Аднагадовыя, двухгадовыя і шматгадовыя травяністыя расліны або паўкусты, шэрага або шэра-зялёнага колеру. Сцёблы ўзыходныя або распасцёртыя, апушаныя валаскамі. Лісце чаргаванае, суцэльнае. Кветкі дробныя, жоўтага, жоўта-белага, фіялетавага колеру, сабраныя ў канцавыя гронкі. Плод — эліпсоідны або круглаваты стручок.
Карэлічы
Эканоміка
У 1835—1861 гадах у мястэчку працавала цукровая мануфактура; у 1859 годзе 150 рабочых, за год выраблялася 2,4 тыс. пудоў цукру.
Прадпрыемствы харчовай прамысловасці, льнозавод. Гасцініца. Цэнтр мастацкага ткацтва.
NGC 5609
NGC 5609 (іншае абазначэнне — PGC 3088538) — галактыка ў сузор’і Валапас.
Першабытнае мастацтва
Эпоха жалеза
У эпоху жалеза пашыраецца культ мужчынскага заступніцтва роду, племяннога правадыра. Вядучым відам творчай дзейнасці чалавека гэтага часу застаецца прыкладное мастацтва, аб чым сведчаць пахаванні эпохі жалеза. Ва ўпрыгажэннях адзення, дэкоры зброі, конскай вупражы, металічным рытуальным посудзе назіраецца працэс узмацнення дэкаратыўнасці і арнаментальнасці. Акрамя ўпрыгажэнняў выконваецца і дробная пластыка з металу, звязаная з рэлігійна-магічнымі і міфалагічнымі ўяўленнямі. Удасканальваецца тэхналогія выканання керамічных вырабаў, у іх дэкоры, акрамя арнаментальных матываў, выкарыстоўваюцца выявы жывёл, людзей.
Група армій Гальвіца
Гру́па а́рмій Га́львіца (Heeresgruppe Gallwitz або Група армій C) — воінскае аб'яднанне імперскай Германскай арміі падчас Першай сусветнай вайны.
Плошча Новадзявочага Манастыра
Плошча Новадзявочага Манастыра (Площадь Новодевичьего Монастыря) — плошча ў цэнтры Масквы, у Хамоўніках, паблізу Новадзявочага манастыра паміж Вялікай і Малой Пірагоўскай вуліцамі, Лужнецкім і Новадзявочым праездамі і вуліцай 10-годдзя Кастрычніка.
Барбара Брандэнбургская
25 красавіка 1492 года Барбара вызваліла Уладзіслава ад усіх абавязацельстваў шлюбу і напісала ў Рым з просьбай пра развод. Уладзіслаў, які лічыў сябе свабодным, ажаніўся з Беатрысай Арагонскай (удавой венгерскага караля Мацьяша Хуньядзі), а Барбара хацела выйсці замуж за нейкага Конрада фон Хейдэка. Аднак браты Барбары, не жадаючы дапусціць гэтага шлюбу, пасадзілі яе ў Пласенбург, дзе яна і правяла шмат гадоў у няволі.
Леанід Ісакавіч Окунь
Другі «Ордэн Славы»
За гэты подзвіг у лістападзе 1944 года ўзнагароджаны «Ордэнам Славы II ступені».
Пасля вайны
У пачатку 1990-х гадоў ў Ізраіль. У першы ж год жыцця ў яўрэйскай дзяржаве атрымаў ганаровае запрашэнне запаліць у Іерусаліме адну з шасці свечак на цырымоніі ў «». Памёр у Тэль-Авіве ў 2015 годзе.
Бярозаўскае (возера, Сенненскі раён)
У возеры водзяцца шчупак звычайны, лешч, судак, плотка, краснапёрка, мянтуз і іншыя віды рыб.
Ландгаўз (Грац)
Архітэктура
Ландгаўз уяўляе сабой архітэктурны комплекс з некалькіх пабудоў рознага часу, Даменіка дэль Аліа спраектаваў толькі яго самы знакаміты Галоўны корпус (Haupttrakt), да якога з захаду з боку вуліцы Шмідгасэ (Schmiedgasse) прылягае больш ранні корпус пачатку XVI стагоддзя з двума малымі ўнутранымі дварамі. Малы корпус носіць назву Корпус Рыцарскай залы (Rittersaaltrakt). Тут у Рыцарскай зале на другім паверсе дагэтуль праходзяць пасяджэнні. Першапачаткова сцены залы ўпрыгожвалі роспісы з гербамі, на змену якім у XVIII стагоддзі прыйшла дэкарацыя стука з выявамі знакаў задыяку. З паўночнага боку праз пераходнае крыло сярэдзіны XVII стагоддзя да Галоўнага корпуса Ландгаўза прылягае Арсенал. Вялікі ўнутраны двор Ландгаўза аформлены з поўначы, усходу і поўдні трохпавярховымі аркадамі. Прычым аркада, якая замыкае двор з паўднёвага боку мае скразныя аркі. Аркі ва ўсіх трох паверхах упрыгожаны аднолькава — простымі пілястрамі тасканскага ордара, таму двор успрымаецца як адзінае цэлае і пры гэтым выглядае стрымана і ўрачыста. Каля заходняй сцяны, адзінай не ўпрыгожанай аркадамі, размешчана каменная студня 1590 года, пад ажурным бронзавым купала, сплеценага з мудрагелістых перапляценняў лісця, у якім жывуць маленькія пуці і русалкі. У паўночна-заходнім вугле двара размешчана капэла, якая нагадвае па сваім знешнім выглядам невялікую вежку пад купалам. Яе стварылі ў 1630 годзе з пераробленай лесвічнай вежы і асвяцілі ў гонар Унебаўзяцця Дзевы Марыі. У Вялікім унутраным двары часта праходзяць розныя прыёмы, канцэрты і нават паказы фільмаў пад голым небам.
Герб Бабра
Апісанне : У блакітным полі дзве збройныя постаці святых Глеба і Барыса ў каронах.
Макар’еў
Макар’еў (Мака́рьев) — горад (з 1778 года) у Расіі, адміністрацыйны цэнтр Макар’еўскага раёна Кастрамской вобласці. Узнік як слабада пры Макар’ева-Унжанскім манастыры. Насельніцтва — 6695 чал. (2016). Макар’еў размешчаны ў паўднёва-ўсходняй частцы Кастрамской вобласці, у нізоўі ракі Унжы, на яе правым беразе. Адлегласць ад абласнога цэнтра — Кастрамы — 186 кіламетраў, ад чыгуначнай станцыі Нея (на лініі Буй — Кацельніч) — 53 км, ад чыгуначнай станцыі Мантурава — 76 км.
Валадымырыўка (Акнянскі раён)
Валадымырыўка (Володи́мирівка) — вёска ў Акнянскім раёне Адэскай вобласці Украіны.
Ікалуіт
Гісторыя
1 студзеня 1987 г. назва горада была афіцыйна зменена з Фробішэр-Бей на Ікалуіт.
432-гі Галоўны ваенны клінічны медыцынскі цэнтр
Савецкі перыяд
У студзені 1946 года прайшоўшы праз Украіну, Малдавію і Беларусь 432-гі эвакуацыйны шпіталь Трэцяга Беларускага фронту быў рэарганізаваны ў 432 Акруговы ваенны шпіталь Беларускай ваеннай акругі.
У 1975 годзе Указам Прэзідыума Вярхоўнага Савета СССР за дасягнутыя поспехі ў медыцынскім абслугоўванні вайскоўцаў і ў сувязі з 30-годдзем Перамогі савецкага народу ў Вялікай Айчыннай вайне 432-гі акруговы ваенны шпіталь Беларускай ваеннай акругі ўзнагароджаны ордэнам Чырвонай Зоркі.
Сучаснасць
Са стварэннем Узброеных Сіл Беларусі 432-гі акруговы ваенны клінічны шпіталь быў рэарганізаваны спачатку ў 432-гі Галоўны ваенны клінічны шпіталь Міністэрства абароны Рэспублікі Беларусь, а ў лістападзе 2003 года — у дзяржаўную ўстанову «432-гі ордэна Чырвонай Зоркі галоўны ваенны клінічны шпіталь Узброеных Сіл Рэспублікі Беларусь». Пасля галоўная медыцынская ўстанова Узброеных Сіл атрымала назву: Дзяржаўная ўстанова «432-гі ордэна Чырвонай Зоркі галоўны ваенны клінічны медыцынскі цэнтр Узброеных Сіл Рэспублікі Беларусь».
Арганізацыйная структура
На працягу шэрагу гадоў высокую адзнаку праца ваенных лекараў атрымлівала падчас праводжаных у Рэспубліцы Беларусь буйнамаштабных вучэнняў Узброеных Сіл.
Ірэней Клеафас Агінскі
Біяграфія
Дзякуючы яму каля 1850 увесь горад Рэтуў таксама быў перапланаваны паводле класічных прынцыпаў. Вось асноўнай кампазіцыі горада адным канцом абапіралася на касцёл, а другім на палац.
Фундатар касцёлаў
Інтэр’ер касцёла, напэўна, адзін з самых італьянскіх у Літве не толькі з-за стылістычных формаў, але і з-за вялікай колькасці мармуру, які выкарыстоўваецца для аздаблення. Падлога касцёла была выкладзена чорна-белымі мармуровымі плітамі, алтары і баптыстэрый выкананы брусэльскімі майстрамі з рознакаляровага мармуру.
Сям’я
Ад другой жонкі меў двух сыноў: Богдана Міхала (1848-1909), які ўспадкаваў Рэтуў і Плунгяны, і Міхала Мікалая (1849-1902), спадчынніка Залесся.
Спроба дзяржаўнага перавароту ў Турцыі (2016)
Дзякуючы таму, што ўся паліцыя і частка арміі краіны засталіся вернымі ўраду, а таксама масавай падтрымцы народа і духавенства, путчыстам не ўдалося ўтрымаць захопленыя аб'екты і ўладу, а выкарыстоўваная імі баявая авіяцыя была нейтралізавана. Частка мяцежнікаў была знiшчана на месцах, невялікая група змоўшчыкаў і здраднікаў бегла на верталёце ў Грэцыю. У ходзе наступных чыстак ўладамі было арыштавана і затрымана больш за 9 тысяч падазраваных у саўдзеле ў путчы. У ходзе супрацьстаяння загінула амаль тры сотні чалавек і амаль паўтары тысячы чалавек было паранена, а вуліцам галоўных гарадоў краіны быў нанесены значны ўрон. Пасля некаторай паўзы спроба перавароту была шырока асуджана ў свеце.
Перадумовы путчу
Па завяршэнні так званага "мірнага працэсу" з тагачаснымі лідарамі турэцкіх курдаў, Рэджэп Таіп Эрдаган быў вымушаны пайсці на стварэнне тактычнага саюза з «армейскай элітай», якую ён актыўна выцясняў з палітычнага жыцця краіны на працягу 2007-2008 гадоў. Восенню 2015 года падчас антытэрарыстычнай аперацыі супраць курдскіх тэрарыстаў, урад даў дазвол ваеннаму камандаванню на правядзенне ваенных аперацый ўнутры краіны.
Адміністрацыйны падзел Масквы
9. Паўночна-заходняя адміністрацыйная акруга
Галачы
Галачы (Галочі́) — вёска ў Акнянскім раёне Адэскай вобласці Украіны.
Сент-Кітс і Невіс
Гісторыя
Старажытнае насельніцтва — індзейцы аравакі і карыбы, большасць якіх знішчана еўрапейскімі каланізатарамі. Востраваў Сент-Кітс адкрыты Х.Калумбам у 1493 г. і названы «Сан-Крыстабаль» (англійская назва «Сент-Крыстафер»). У 1623 г. тут заснавалі сваё пасяленне англічане, у 1624 г. — французы. Першапачаткова на востраве Сент-Кітс былі створаны тытунёвыя плантацыі, але пасля іх уладальнікі перайшлі на гадоўлю высакаякаснага цукровага трыснёга, які прыносіў вялікія прыбыткі. Доўгі час за валоданне астравамі ішла барацьба паміж Францыяй і Вялікабрытаніяй. З 1625 г. астравы ўваходзілі ў склад брытанскай калоніі, аднак у 1664 — 1689 гг. і ў 1782 — 1783 гг. перайшлі пад кантроль Францыі. У 1783 г. па Версальскаму дагавору французы саступілі астравы англічанам. У 1871 — 1956 гг. частка брытанскай калоніі Падветраныя астравы, у 1958 — 1962 гг. — Вест-Індскай федэрацыі. З 1967 г. «асацыяваная з Вялікабрытаніяй дзяржава» (разам з астравамі Ангілья, выйшла ў 1980 г.) з унутраным самакіраваннем. 19 верасня 1983 г. абвешчана незалежнасць Сент-Кітс і Невіс у складзе Садружнасці. Галоўнай праблемай дзяржавы з'яўляюцца сепаратысцкія настроі на востраве Невіс, бо Невісу нададзена канстытуцыйнае права на аддзяленне ад Сент-Кітса пры згодзе на гэты акт больш дзвюх трацін насельніцтва вострава. У ліпені 1998 г. на востраве Невіс прайшоў рэферэндум аб выхадзе з Федэрацыі Сент-Кітс і Невіс. «За» прагаласавала 61,7% (па Канстытуцыі неабходна 2/3 галасоў).
Эканоміка
Паводле звестак МВФ, валавы ўнутраны прадукт у сярэдзіне 2000-х стабільна павялічваўся значнымі тэмпамі — на 5-6 % у год. Аднак узніклі праблемы, якія былі звязаны са зніжэннем сусветных цэн на цукар. У 2011 годзе знешні доўг Сент-Кітса і Невіса перавышаў 200 % ВУП.
Тайна
Заступнікам населенага пункта лічыцца святы Santo Stefano.
Выбары ў мясцовыя Саветы дэпутатаў Беларусі (1999)
Палітычнае становішча напярэдадні выбараў
Пасля грамадска-палітычных падзей сярэдзіны 1990-х гадоў, беларускае грамадства працягвала сваю палітычную індыферэнтнасць да сістэмы мясцовай улады. Кіруючыя эліты нягледзячы на разнастайныя спробы ўплыву на сітуацыю з боку палітычных апанентаў паспяхова бяруць пад кантроль палітычны працэс на мясцовым узроўні і ўдзел грамадзян толькі стаў павялічвацца. Улады здолелі наладзіць эфектыўны выбарчы працэс на мясцовым узроўні, функцыянаванне якога стала магчымым без канкурэнцыйнай барацьбы і пры адсутнасці альтэрнатыўных кандыдатаў. Мясцовая ўлада, амаль цалкам, была вычыўшчана ад нелаяльных элементаў і падпарадкавана цэнтру.
Насельніцтва Беларусі
Нарадзілася/Памерла
У 2006 годзе ў краіне нарадзілася 95743 чалавекі (106% да 2005), каэфіцыент нараджальнасці 9,8 чалавека на 1000 насельніцтва (у 2005 — 9,2). Памерлі ў 2006 годзе 138 944 чалавекі (98% да 2005), каэфіцыент смяротнасці склаў 14,3 на 1000 (у 2005 — 14,5). За 2008 год нарадзілася 107910 дзяцей, што на 4485 больш у параўнанні з 2007 годам; памерлі 134 394 чалавекі (на 1539 чалавек больш).
Руслан Кадрану
Руслан Кадрану (нар. ) — малдаўскі палітык і менеджар. У 2004-2008 гады ён працаваў у Міністэрстве эканомікі і інфраструктуры. У 2008-2015 гадах ён працаваў у адным з агенцтваў урада. З 2015 года ён працаваў у мэрыі Кішынёва. У літападзе 2017 года ён стаў адным з намеснікаў мэра Кішынёва. З 25 красавіка 2018 ён з’яўляецца выконваючым абавязкі мэра (прымара) Кішынёва.
Насельніцтва Беларусі
Самагубства
У 2008 годзе было зафіксавана 2800 самазабойстваў па краіне. Што прыкладна на 700 менш, чым у папярэднім годзе. Паводле звестак Сусветнай арганізацыі аховы здароўя, на адно самазабойства прыпадае 8—9 спробаў суіцыду. І такіх спробаў у Беларусі, як паведамляюць спецыялісты Рэспубліканскага навукова-практычнага цэнтру псіхічнага здароўя, у 2008 годзе было зарэгістравана 6729, што на 50,6% больш, чым у 2007 годзе.
Дынаміка
З 1994 года, калі насельніцтва краіны дасягнула 10243,5 тысяч чалавек, у Беларусі адзначаецца выміранне жыхароў (дэпапуляцыя). За 25 гадоў насельніцтва паменшылася на 750 тысяч, што суправаджалася памяншэннем колькасці рускіх (—557 тысяч паміж 1989 і 2009), палякаў (—123 тысяч), ўкраінцаў (—132 тысяч) і яўрэяў (—99 тысяч). Гэта раўнасільна таму, што Беларусь страціла два абласныя цэнтры краіны — Гомель і Брэст, і вярнулася ў 1978 год.
Шчыльнасць
Шчыльнасць насельніцтва ў сярэднім па краіне складае 45,2 чал./км² (дадзеныя на 1 красавіка 2020 г. з улікам вынікаў перапісу насельніцтва 2019 г.).
Яна Шостак
Артыстычная дзейнасць
У якасці валанцёркі Я. Шостак удзельнічала ў Сусветных днях моладзі 2016 г. у Кракаве, дзе замянілі адзін з афіцыйных транспарантаў з выявай Папы Францішка. Падчас самой сустрэчы Папы з валанцёрамі Я. Шостак вывесіла транспарант з словамі «Папа, патэлефануй мне» і сваім нумарам тэлефону, які быў паказаны на тэлебачанні па ўсім свеце. Яе мэтай было прыцягнуць увагу Папы да праблемы педафіліі ў Польскім Каталіцкім Касцёле.
Анатоль Вікенцьевіч Сабалеўскі
Навуковая дзейнасць
Друкуецца з 1952. Даследаваў творчыя сувязі беларускага тэатральнага мастацтва з тэатрамі іншых рэспублік СССР («Беларуская драматургія ў тэатрах народаў СССР», 1972), праблемы развіцця беларускай савецкай драматургіі («Беларуская савецкая драма», кн. 1—2, 1969—1972). Склаў 2-томную «Хрэстаматыю па гісторыі беларускага тэатра і драматургіі» (1975). Выступаў з тэатральна-крытычнымі артыкуламі і рэцэнзіямі (кнігі «Рампай асветленае», 1962; «Жыццё тэатра», 1980), напісаў манаграфію пра Б. Платонава («Уладар дум чалавечых», 1964). Беларускай тэатральнай Ленініяне прысвечаны яго працы «Увасабленне майстэрствам акцёра» (у зборніку «Вобраз У. І. Леніна ў беларускім мастацтве», 1970) і «Вобраз У. І. Леніна на беларускай сцэне» (1980). Аўтар аповесці «Жылі-былі хлопцы…» (1961), апавяданняў.
Мінерва Макгонагал
Гары Потэр і Ордэн Фенікса
Мінерва Мак-Гонагал адыгрывае значную ролю. Калі Далорэс Амбрыдж і яе памагатыя атрымалі доўгачаканую нагоду для арышту Дамблдара, Мак-Гонагал выказала гатоўнасць на баку дырэктара, але Дамблдар угаварыў яе не рабіць гэтага. Яму ўдалося пазбегнуць арышту і пакінуць школу, пасля чаго пасаду дырэктара заняла Амбрыдж. У перыяд Амбрыдж ва ўладзе прафесар Мак-Гонагал сабатавала навучальны працэс. Напрыклад, на кансультацыі па выбары будучай прафесіі Мінерва, насупярэк пярэчанням Амбрыдж, заявіла, што дапаможа Гары стаць цемраборцам, будзе вучыць яго па начах і паклапаціцца пра тое, каб ён дамогся неабходных навыкаў, нават калі гэта будзе апошняе, што яна зробіць.
Федэральны Урад Аўстрыі
Федэральны Урад Аўстрыі (Österreichische Bundesregierung) — калектыўны орган, які ажыццяўляе выканаўчую ўладу ў Рэспубліцы Аўстрыя. Складаецца з канцлера, які з'яўляецца кіраўніком урада, віцэ-канцлера і старэйшых міністраў. Федэральны прэзідэнт і Федэральны ўрад разам утвараюць выканаўчую галіну ўлады Аўстрыі.
Дружылавічы
Гісторыя
Вядомы з 1450—1460-х гадоў як цэнтр воласці, выслугі ў караля Казіміра пінскага князя Юрыя Сямёнавіча, які даў з яе дзесяціну ўсяго з Дружылавіч дружылавіцкай Мікалаеўскай царкве, а таксама наданні ў Опалі, Дастоеве, Моталі і Давячоравічах. У 1555 годзе згадваецца гаспадарскі "двор" Дружылавічы, у яго воласць уваходзілі Опаль, Дастоева, Моталь, Давячоравічы. У 1557 годзе праведзена Валочная памера Дружылавіцкай воласці.
Субарбітальны касмічны палёт
У канцы 1940-х — пачатку 1950-х гадоў у Савецкім Саюзе былі праведзены некалькі пускаў з дасягненнем вышынь звыш 100 км. 22 ліпеня 1951 года адбыўся субарбітальны палёт сабак Дэзік і Цыган на Р-1В, яны сталі першымі жывёламі, якія паспяхова вернуліся з космасу. Палёты Р-1Б былі прадугледжаны як падрыхтоўчыя па сакрэтнай праграме Праект ВР-190 субарбітальных палётаў касманаўтаў, якая, паводле афіцыйных звестак, была адменена, хоць некаторыя прыхільнікі канспіралагічных тэорый змоў сцвярджаюць, што няўдалыя пілатуемыя палёты ўсё-такі былі здзейсненыя ў 1957-1959 гадах.
У 1975 гаду падчас вывада на арбіту карабля «Саюз-18-1» адбылася адмова ракеты-носьбіта. У выніку касмічны карабель на арбіту не выйшаў, а здзейсніў палёт па субарбітальнай траекторыі.
Нацыянальная дзяржава
Нацыянальная дзяржава — гэта дзяржава, утвораная пэўнай нацыяй, якая жыве ў межах сваёй этнічнай тэрыторыі, у выніку рэалізацыі ёю асноўнага права на палітычнае самавызначэнне, якая забяспечвае належныя ўмовы дзеля захавання і развіцця здабыткаў гэтай нацыі і для ўзаемаўзбагачэнне і развіцця ўсіх нацый, этнасаў, якія пражываюць у гэтай дзяржаве.
Канстанцін Канстанцінавіч Караткоў
Біяграфія
Канстанцін Караткоў нарадзіўся 8 красавіка 1922 года ў Горках у сям’і К. М. Караткова (1890—1954), выхаванца Беларускай сельскагаспадарчай акадэміі, які потым стаў вядомым вучоным-хімікам, акадэмікам АН БССР, заслужаным дзеячам навукі БССР. У 1931 годзе Канстанцін разам з бацькамі пераезджае ў Гомель, бо Беларуская сельскагаспадарчая акадэмія была расфармавана на некалькі інстытутаў і Інстытут лесу, дзе працаваў яго бацька, быў пераведзены ў Гомель. Там у 1939 годзе Канстанцін скончыў сярэднюю школу і паступіў вучыцца ў Ленінградскі аўтадарожны інстытут.
Канстанцін Канстанцінавіч Караткоў працаваў кіраўніком параходства да 1984 года. Ён абіраўся дэлегатам з’ездаў КПСС і многія гады з’яўляўся дэпутатам Горкаўскага абласнога Савета народных дэпутатаў. Памёр 16 чэрвеня 1993 года.
Нарнія
Рэлігія
На поўдні нарнійскага свету, у Тархістане, існуе гідны па нарнійскім меркам культ бога Таш, які патрабуе чалавечыя ахвяры. Пакланенне Таш — адзіная ў свеце Нарніі апісаная рэлегійная практака. Галоўны храм Таш знаходзіцца ў Ташбаане. У храме знаходзіцца вялізарная каменная статуя бога, пакрытая золатам. Існуе павер'е, што той, хто зірне ў вочы Таш, адразу памрэ. Аднак лічыцца, што менавіта такая смерць — мэта жыцця верніка. Вобраз Таш звязаны з жахам, нават у паслядоўніказ рэлігіі ён выклікае страх.
Нарнія
Адной з галоўных транспартных артэрый Нарніі З'яўляецца Вялікая рака, якая перасякае ўсю краіну з захаду на ўсход і ўпадае ў Вялікі ўсходні акіян. У вусце ракі на паўвостраве, які пазней стаў востравам, размешчаны замак Кэр-Паравел — рэзідэнцыя ўрада.
Людзі
Сыны Адама і Дачкі Евы ўваходзілі ў Нарнію некалькі разоў з Зямлі. Яны і іх нашчадкі насяляюць краіны Нарнійскага свету.
Жывёлы, якія размаўляюць
У Нарніі можна сустрэць правобраз многіх жывёл нашага свету. Жывёлы, якія размаўляюць, значна адрозніваюцца ад іх «нямых» сародзічаў.